Pješčane piramide
<s>Pješčane piramide ili zemljane piramide su izuzetan prirodni fenomen.</s><s>Nalaze se samo devet kilometara od Foče, pored starog puta prema Miljevini, i dalje prema Sarajevu i Kalinoviku, u selu Daničići na lokaciji Šljivovice.</s><s>Zbog sporednog, zapuštenog i nefrekventnog puta, piramide su na istinskoj periferiji. pa zato nije ni čudo što su fočanske zemljane piramide gotovo nepoznate.</s>

<s>U širem okruženju, prema Miljevini, nalazi se zapušteni rudnik mrkog uglja, što govori o specifičnom geomorfološkom sadržaju ovog zemljišta.</s><s>U takvim područjima, kažu stručnjaci, moguće su erozije tla, kao što je ablacija.</s><s>Radi se o vrsti erozivnog prirodnog djelovanja, pri kojoj se „odlamaju” dijelovi ili polovine brda.</s><s>To se upravo dogodilo na prostoru gdje se izbočinama dijele dva ogromna udola.</s>

<s>Piramide su izgrađene od pjeskovite gline sa kojih je postepeno odnošen sitni materijal.</s><s>Dugim nizom godina su vjetrovi, kiše, snjegovi, jaki mrazevi i ljetne vrućine ispirali, sušili, otpuhivali, učvršćivali i u prirodnom obliku sačinili piramide izgrađene od čvršćih blokova stijena sa impozantnim zašiljenim vrhovima.</s><s>Upravo ti čvršći dijelovi su sačuvali sitniji materijal koji se nalazi ispod njih i stvorili ove rijetke oblike.</s><s>Ovaj prirodni proces traje i danas.</s><s>Ne postoje vjerodostojni podaci kada je došlo do ovih poremećaja i procesa, kada je formiran impozantan reljef koji odudara od okoline i plijeni pažnju.</s><s>Slične piramide postoje u Koloradu, Tirolu ili Đavoljoj varoši kod Kuršumlije u Srbiji.</s>

<s>Putopisac Dragutin Deroko, koji je tridesetih godina prošlog vijeka prolazio kroz ove krajeve, prvi je ostavio značajno pisano svjedočanstvo o „piramidama”, kao svojevrsnom prirodnom fenomenu.</s>

<s>Reference</s>

<s>Foča
Geografija Bosne i Hercegovine</s>

